港超聯 未驚過!冠忠南區主場與理文鬥攻
2024年04月26日 19:45
東網電視
更多新聞短片
港超聯:冠忠南區 vs 理文
收看直播,請按直播ICON,或按下面鏈結:
周六(27日)假香港仔運動場上演1場「中銀人壽香港超級聯賽」,由冠忠南區主場迎戰理文。上場主場吞下敗仗的南區,再於地頭出擊勢必加多兩錢肉緊,至於「黃黑軍團」為保持榜首優勢,是役就算作客都會照主動搶攻,對攻大戰一觸即發。(on.cc東網周六下午3時直播;港台電視32周六晚6時播映)
南區上場聯賽意外不敵深水埗,今場硬撼理文,主教練楊正光表示鑑於對方擅打快速反擊,預期會踢得較為謹慎:「理文有艾華頓同基華尼頓雙翼齊飛,反擊速度好快,所以呢場我哋應該會將防線縮番後少少,盡量唔好畀咁多機會佢哋。」壞消息是古安奴和鞠盈智俱有傷在身,未能候命,對人腳調動構成一定影響。
近期上陣機會漸多的李小恆(Raphael),稱球隊去仗遭深水埗擊敗後,急須勝仗來重振士氣,揚言全隊會克服所有困難,盡力為球迷送上精彩賽事:「今個禮拜係咁落雨,我諗到踢嗰陣天氣都唔會太好,所以兩隊應該會踢得好辛苦,希望球隊可以踢出教練部署,踢番場好波畀球迷睇。」
上場擊敗港會後,理文趁爭標對手傑志和大埔失分,成功將積分榜首之優勢增至3分,主教練曾昭達認為重奪爭冠主動權是好事,希望球隊在餘下的聯賽可以好好發揮。理文首循環曾以3比2險勝南區,「達Sir」認為今次交鋒形勢會有許多不同:「南區加入積遜同冨樫凌央後,踢法上係有咗變化,要留意對手幾位危險人物。近幾日都滂沱大雨,球場情況都令人擔心。」幾位傷兵列斯奧、杜度及黃俊皓已進入康復最後階段,李毅凱停賽後今場可以復出。
理文左閘立花稜也(Tachi)今場再有機會同艾華正面交鋒,Tachi承認這位快翼不易對付:「艾華係速度好快嘅球員,對住佢我都有啲緊張,但為咗攞冠軍我哋必須贏波,因為咁我死都會嘜實佢。」Tachi指出其職業生涯內,從未試過奪冠,因此非常希望能隨理文一嘗捧盃滋味。
【兩隊預計正選陣容】
冠忠南區
門將:25.伍瑋謙
後衞:8.李嘉耀 12.杜馬思 4.川瀨浩太 16.翟廷峯
中場:11.佐佐木周 6.基斯 33.冨樫凌央
前鋒:18.艾華 7.史提芬彭利拿 17.李小恆
理文
門將:28.陳嘉豪
後衞:3.徐宏傑 5.余煒廉 14.荷西安祖 4.立花稜也
中場:16.顏樂楓 6.胡晉銘 7.保利臣
前鋒:8.艾華頓 9.安尼亞 17.張憙延